Diari Oficial de la Generalitat Valenciana


Sumari del DOGV 4819, del 13-08-2004 (2004/7827)

RESOLUCIÓ de 9 de juliol de 2004, de la Direcció General de Patrimoni Cultural Valencià de la Conselleria de Cultura, Educació i Esport de la Generalitat Valenciana, per la qual s'acorda continuar amb els tràmits per a la declaració com Bé d'Interés Cultural a favor del Conjunt Històric de Vilafamés (Castelló) i s'obri període d'informació pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4819

Data del DOGV
:   13-08-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7827


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 9 de juliol de 2004, de la Direcció General de Patrimoni Cultural Valencià de la Conselleria de Cultura, Educació i Esport de la Generalitat Valenciana, per la qual s'acorda continuar amb els tràmits per a la declaració com Bé d'Interés Cultural a favor del Conjunt Històric de Vilafamés (Castelló) i s'obri període d'informació pública. [2004/7827]
  
Vista la resolució de 6 de febrer de 1981, de la Direcció General de Belles Arts, Arxius i Biblioteques del Ministeri de Cultura, per la qual s'acorda tindre per incoat expedient de declaració de conjunt històric artístic, a favor de Villafamés (B.O.E de 25/04/81).
  
Vista la resolució de 2 de març del 2000, de la Direcció General de Promoció Cultural i Patrimoni Artístic (DOGV núm. 3722 de 3/4/2000) per la qual s'establixen els requisits per a la revalidació d'informes i la resta de tràmits produïts en els procediments sobre declaració de Béns d'Interés Cultural incoats amb anterioritat a l'entrada en vigor de Llei del Patrimoni Cultural Valencià.
  
Vistos els informes tècnics que redelimiten el conjunt i que complementen l'expedient amb aquelles determinacions que es preveuen en l'article 28 de la Llei 4/1998, d'11 de juny, del Patrimoni Cultural Valencià per a la declaració de Béns d'Interés Cultural.
  
Esta Direcció General, en l'exercici de les atribucions que li atorga el Reglament Orgànic i Funcional de la Conselleria de Cultura, Educació i Esport aprovat per Decret 115/2003, de 11 de juliol, del Consell de la Generalitat, modificat pel Decret 64/2004, de 7 de maig, resol:
  
Primer
  
Continuar amb la tramitació de l'expedient, d'acord amb les disposicions vigents.
  
Segon
  
Conforme al que preveu l'art. 27.6 de la Llei 4/1998, d'11 de juny, del Patrimoni Cultural Valencià, obrir un període d'informació pública, a fi que totes les persones que tinguen interés puguen examinar l'expedient durant el termini d'un mes a partir de la publicació de la present Resolució en el Diari Oficial de la Generalitat Valenciana. L'expedient estarà a disposició dels interessats en el Servici de Patrimoni Arquitectònic i Mediambiental de la Direcció General de Patrimoni Cultural Valencià de la Conselleria de Cultura, Educació y Esport, Avinguda de Campanar, número 32, de València.
  
València, 9 de juliol de 2004.- El director general de Patrimoni Cultural Valencià: Manuel Muñoz Ibáñez.